BG Официален вестник на Европейския съюз C 147/21

Окончателен доклад на служителя по изслушването по производството по дело COMP/F-1/38.338 — Метални галантерийни стоки игли

(съгласно член 15 от Решение 2001/462/EO, EOBC на Комисията от 23 май 2001 г. относно мандата на служителите по изслушването в някои производства по конкуренция — ОВ L 162, 19.6.2001 г., стр. 21)

2009/C 147/14

Проекторешението дава повод за следните съображения:

Повод за образуването на производството е информация, предоставена от представител на Entaco Ltd и разследвания, извършени от Комисията на 7 и 8 ноември 2001 г., съгласно член 14, параграф 3 от Регламент № 17 на Съвета (1) в помещенията на няколко производители в Общността на пластмасови, метални и други видове галантерийни стоки, както и в помещенията на немската асоциация на производителите на механизми за затваряне и закопчаване VBT. По време на това разследване и на последващи запитвания, извършени съгласно член 11 от Регламент № 17, Комисията откри писмени доказателства за нарушение на член 81, параграф 1 от Договора за ЕО чрез споразумения и съгласувани практики между следните предприятия:

William Prym GmbH и Co. KG и Prym Consumer GmbH & Co. KG („Prym“). Coats plc (сега: Coats Holdings Ltd) и J & P Coats Ltd („Coats“), Entaco Group Ltd и Entaco Ltd. („Entaco“)

Съгласно член 2 от Регламент (ЕО) № 2842/98 (2) на 15 март 2004 г. Комисията изпраща изложението на възраженията си на Prym, Entaco и Coats, получени от Entaco на 16 март 2004 г. и от Coats и Prym на 17 март 2004 г. Крайният срок за отговор на изпратените възражения е бил 13 май 2004 г. За Coats и Prym срокът се удължава до 28 май 2004 г.

Отговорът на Entaco е получен на 5 май 2004 г. Отговорите на Coats и Pryms са получени на 28 май 2004 г.

Достъп до преписката е осигурен, посредством изпращане на CD-Rom, включващ документите, които се съдържат в преписката на Комисията. Той е получен от страните на 26 март 2004 г.

С писма от 13 април и от 5 май 2004 г. Coats иска достъп до допълнителна информация от преписката на Комисията с твърдението, че някои последващи документи, копирани в помещенията на Prym и VBT, могат да бъдат от значение за защитата на Coats. Освен това Coats критикува факта, че някои параграфи от изложението на възраженията на Комисията са останали в редактиран вид, въпреки че те препращат към съответните документи.

С писма от 3 и 7 май 2004 г. се съгласих, че по принцип всички документи, копирани в помещенията на Prym, за които последният междувременно е заявил, че са неповерителни, следва да бъдат предадени на Coats. Обещах също възстановяването на достъпа до почти всички документи, които Coats посочва в молбата си. Съгласно това, съответната служба на Комисията предостави достъп до тази допълнителна информация.

Въпреки това, относно другите документи, които не са били копирани в помещенията на VBT, мисля, че те нямат достатъчна връзка с настоящото дело, която да обоснове тяхното разкриване, поради което отхвърлих това искане на Coats. Последното не е направило възражения срещу това.

На 18 юни 2004 г. се проведе изслушване, по молба на страните да представят устно твърденията си по това дело.

След изслушването на всяка страна беше предоставен неповерителен вариант на отговорите на другите страни. Всички страни бяха информирани, че отговорите могат да бъдат квалифицирани като съдържащи нови доказателства относно твърденията, посочени в изложението на възраженията на Комисията. Страните разполагаха с четири седмици от получаването на възраженията, за да предоставят допълнителни становища.

На 28 юли Coats предостави допълнителни документи в отговор на няколко въпроса, възникнали или изяснени по време на изслушването. Същото беше направено и от Prym на 30 юли 2004 г.

На 19 август 2004 г. Coats изпрати на Комисията меморандум, обобщаващ основните си възражения по делото.

Проектът на решение, представен на Комисията, съдържа само възраженията, за които страните са имали възможност да изразят своето становище.

В контекста на горепосоченото считам, че правото на страните да бъдат изслушани бе напълно спазено в това дело.

Брюксел, 19 октомври 2004 г. Karen WILLIAMS

(1) Регламент № 17 на Съвета от 6 февруари. 1962 г., първият регламент за прилагането на членове 85 и 86 от Договора за ЕО (ОВ 13, 21.2.1962 г., стp. 204).

(2) Регламент (ЕО) № 2842/98 на Комисията от 22 декември 1998 г. относно изслушване на страни по някои производства по членове 85 и 86 от Договора за ЕО (ОВ L 354, 30.12.1998 г., стр. 18).